Diari Oficial de la Generalitat Valenciana


Sumari del DOGV 9027, del 24-02-2021 (2021/1636)

RESOLUCIÓ de 21 de febrer de 2021, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments artístics professionals d'Arts Plàstiques i Disseny, convocats per la Resolució de 29 de juny de 2020, corresponents al curs 2019-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9027

Data del DOGV
:   24-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1636


Data del document
:   21-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 21 de febrer de 2021, de la Direcció General de Formació Professional i Ensenyaments de Règim Especial, per la qual s'adjudiquen els premis extraordinaris d'ensenyaments artístics professionals d'Arts Plàstiques i Disseny, convocats per la Resolució de 29 de juny de 2020, corresponents al curs 2019-2020. [2021/1636]  
La Resolució de 29 de juny de 2020, de la Direcció General de Formació Professional i Ensenyaments de Règim Especial, per la qual es convoquen a la Comunitat Valenciana els premis extraordinaris dels ensenyaments professionals d'Arts Plàstiques i Disseny, ha convocat per a la Comunitat Valenciana els premis extraordinaris dels ensenyaments artístics professionals d'Arts Plàstiques i Disseny corresponents al curs 2019-2020.  
L'esmentada resolució estableix en la base sisena, punt 3, de l'annex I, que la comissió de selecció elevarà la proposta d'adjudicació dels premis extraordinaris d'ensenyaments artístics professionals d'Arts Plàstiques i Disseny, de grau mitjà i superior, i l'acta de qualificacions finals de tot l'alumnat presentat, perquè la Direcció General de Formació Professional i Ensenyaments de Règim Especial resolga.  
Vista la proposta formulada per la comissió de selecció dels premis, de data de 20 de gener de 2021, una vegada realitzades les actuacions previstes en les bases de la convocatòria i en virtut de les facultats que em concedeix aquesta, resolc:  
  
Primer  
Adjudicar premi extraordinari d'ensenyaments artístics professionals d'Arts Plàstiques i Disseny a l'alumnat que ha finalitzat els seus estudis de grau mitjà en el curs 2019-2020, indicat en l'annex I d'aquesta resolució.  
  
Segon  
Adjudicar premi extraordinari d'ensenyaments artístics professionals d'Arts Plàstiques i Disseny a l'alumnat que ha finalitzat els seus estudis de grau superior en el curs 2019-2020, indicat en l'annex I d'aquesta resolució.  
  
Tercer  
L'alumnat premiat rebrà un diploma acreditatiu i aquesta distinció li serà anotada en el seu expedient acadèmic pel secretari o la secretària del centre on figure aquest.  
Addicionalment, la conselleria competent en matèria d'educació podrà promoure que l'alumnat premiat durant cada convocatòria puga realitzar una exposició conjunta amb els projectes desenvolupats en el mòdul d'obra final, projecte integrat o projecte final, i sense perjudici d'altres beneficis que s'hi puguen establir.  
  
Quart  
El lliurament de diplomes a l'alumnat es podrà realitzar en un acte públic, la data i el lloc del qual es comunicarà oportunament a les persones interessades.  
  
DISPOSICIONS FINALS  
  
Primera  
Aquesta resolució tindrà efecte l'endemà de ser publicada en el Diari Oficial de la Generalitat Valenciana.  
  
Segona  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 21 de febrer de 2021.- El director general de Formació Professional i Ensenyaments de Règim Especial: Manuel Gomicia Giménez.  
  
  
  
  
ANNEX I / ANEXO I  
Premis Extraordinaris d'Arts Plàstiques i Disseny 2019-2020  
Premios Extraordinarios de Artes Plásticas y Diseño 2019-2020  
  
GRAU MITJÀ / GRADO MEDIO  
  
FAMÍLIA PROFESSIONAL /  
FAMILIA PROFESIONAL Nom i cognoms /  
Nombre y apellidos CENTRE /CENTRO  
Comunicació Gràfica i Audiovisual  
Comunicación Gráfica y Audiovisual Maria Deltell Casanova EASD Alcoi  
Arts aplicades a la Indumentària  
Artes aplicadas a la Indumentaria Kelly Yang Barreira Arte y Diseño  
  
  
  
GRAU SUPERIOR / GRAU SUPERIOR  
  
FAMÍLIA PROFESSIONAL /  
FAMILIA PROFESIONAL Nom i cognoms /  
Nombre y apellidos CENTRE / CENTRO  
Arts aplicades a la Indumentària  
Artes aplicadas a la Indumentaria Mireya Dolores Pérez Riquelme EASD Orihuela  
 Montserrat Calatayud Díaz Barreira Arte y Diseño  
Ceràmica Artística  
Cerámica Artística Francesca Daniela Ferrero Álvarez-Calderón EASC Manises  
Comunicació Gràfica i Audiovisual  
Comunicación Gráfica y Audiovisual Maria Bernabeu Cano Barreira Arte y Diseño  
 Deborah Navarro Pérez Barreira Arte y Diseño  
Disseny d'Interiors  
Diseño de Interiores Ana Visitación Berenguer del Valle EASD Alacant